- Hindi News
- National
- लालगढ़ को तहसील का दर्जा देने सहित अन्य मांगें, मुख्यमंत्री को पत्र लिखा
लालगढ़ को तहसील का दर्जा देने सहित अन्य मांगें, मुख्यमंत्री को पत्र लिखा
लालगढ़ जाटान| बजटसत्र में सादुलशहर विधानसभा क्षेत्र के विभिन्न कार्यों की मंजूरी देकर लोगों को राहत देने की मांग मुख्यमंत्री से की है। पंचायत समिति के उपप्रधान सुरेंद्र जलंधरा ने पत्र में सादुलशहर को आदर्श पंचायत समिति में शामिल कर इसकी ग्राम पंचायतों में सीसी रोड-नालियां बनवाकर एलईडी लाइटें लगवाने, लालगढ़ जाटान ग्राम पंचायत में सामुदायिक स्वास्थ्य केंद्र बनाने, नगरपालिका का दर्जा देने, लालगढ़ उपतहसील से तहसील बनाने, डिस्कॉम के सहायक अभियंता कार्यालय खोलने, वार्ड 26 में अंबेडकर धर्मशाला खुलवाने, सरकारी कालेज खोलने की मांग की है। श्री ग्राम योजना में चयनित लालगढ़ जाटान को विशेष बजट जारी करने, जल्द हवाई सेवा शुरू करवाने, सिंचाई के लिए डिग्गी निर्माण फव्वारा पद्धति पर अनुदान बढ़ाने, स्कूलों स्वास्थ्य केंद्रों में पद भरने सहित अन्य मांगें शामिल हैं।
tgl_Latn sot_Latn hin_Deva hin_Deva hin_Deva